
    545400 SIGHIŞOARA
Str. Muzeului nr.7, Tel./Fax 0265 – 771278
H O T Ă R Â R E A NR. 57 
                                                              din 25 martie 2021
privind încetarea mandatului de administrator al S.C. Apă Termic Transport S.A., a domnului Oprea Mircea - Ţonu, ca urmare a demisiei și aprobarea declanșării procedurii de selecţie a candidaţilor pentru un post vacant în cadrul Consiliului de Administraţie al S.C. Apă Termic Transport S.A.

Consiliul Local al Municipiului Sighișoara, întrunit în ședință ordinară,
Luând act de proiectul de hotărâre, înregistrat cu nr. 7.130/11.03.2021 şi la Consiliul Local Sighișoara cu nr. 8.056/18.03.2021, de referatul de aprobare, înregistrat cu nr. 7.129/11.03.2021, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu prevederile art. 211 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;
Având în vedere prevederile Hotărârii Consiliului Local Sighișoara nr. 9/1998, prin care s-a aprobat înființarea S.C. Apă Termic Transport S.A.; 
Văzând prevederile Hotărârii Consiliului Local Sighișoara nr. 151/27.09.2019 privind reînnoirea mandatului de membru în Consiliul de Administraţie al S.C. Apă Termic Transport S.A. al domnului Maior Gheorghe, al doamnei Solomon Sorina, al domnului Angelescu Sergiu - Gabriel, al domnului Oprea Mircea - Țonu, respectiv validarea ca membru în Consiliul de Administraţie al S.C. Apă Termic Transport S.A., a doamnei Cristea Andra - Bianca;

Văzând demisia depusă de domnul administrator Oprea Mircea - Țonu, înregistrată la S.C. Apă Termic Transport S.A. cu nr. 453/02.03.2021, iar în registrul intrări - ieșiri al A.G.A. a S.C. Apă Termic Transport S.A. cu nr. 1/02.03.2021, prin care face cunoscută intenţia sa de încetare a mandatului de administrator, prin demisie, începând cu data de 05.03.2021, sens în care, se impune a se constata încetarea mandatului de administrator al acestuia şi a se lua act de vacanța postului de administrator, astfel rămas vacant, ca urmare a demisiei acestuia;

Ţinând cont de prevederile art. 15 și art. 16 din Actul Constitutiv al S.C. Apă Termic Transport S.A., potrivit cărora societatea este administrată de un Consiliu de Administraţie format din 5 administratori, având mandate de 4 ani;

Luând în considerare prevederile O.U.G. nr. 109/2011 privind guvernanţa corporativă a întreprinderilor publice, cu modificările şi completările ulterioare și ale Hotărârii Guvernului nr. 722/2016 pentru aprobarea Normelor metodologice de aplicare a unor prevederi din O.U.G. nr. 109/2011 privind guvernanţa corporativă a întreprinderilor publice;
Având în vedere prevederile Legii nr. 31/1990 privind societăţile, republicată, cu modificările şi completările ulterioare, cu precădere cele ale art. 194 alin. (1) lit. b) și ale art. 197 alin. (1) din aceasta;
Ținând cont de Hotărârea Adunării Generale a Acționarilor nr. 1/18.03.2021 privind încetarea mandatului de administrator al S.C. Apă Termic Transport S.A. a domnului Oprea Mircea - Țonu, ca urmare a demisiei;

Având în vedere necesitatea asigurării bunei funcţionări a societăţii, sens în care este necesară asigurarea conducerii acesteia de către un Consiliu de Administraţie, potrivit prevederilor legale;

Văzând şi Raportul de specialitate cu nr. 517/10.03.2021 al S.C. Apă Termic Transport S.A., înregistrat la Municipiul Sighișoara cu nr. 7.128/11.03.2021, prin care se propune să se ia act de încetarea mandatului de administrator al S.C. Apă Termic Transport S.A., a domnului Oprea Mircea - Ţonu, ca urmare a demisiei și aprobarea declanșării procedurii de selecţie a candidaţilor pentru un post vacant în cadrul Consiliului de administraţie al S.C. Apă Termic Transport S.A.;

Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2), lit. “a” și “d”, alin. (3) lit. ”c” și ”d”, alin. (7) lit. “n” și ”s”, alin. (14), art. 139 alin. (1) și a art. 196 alin. (1) lit. “a” din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,
H O T Ă R Ă Ş T E:
Art. 1. Consiliul Local Sighișoara ia act de încetarea mandatului de administrator al S.C. Apă Termic Transport S.A., a domnului Oprea Mircea - Țonu, ca urmare a demisiei acestuia, demisie depusă și înregistrată la S.C. Apă Termic Transport S.A. cu nr. 453/02.03.2021, iar în registrul intrări - ieșiri al A.G.A. a S.C. Apă Termic Transport S.A. cu nr. 1/02.03.2021 și constată încetarea de drept, a calității de administrator a acestuia în cadrul Consiliului de Administrație al S.C. Apă Termic Transport S.A. 
Art. 2. Se constată și se declară vacant un post de administrator în Consiliul de Administraţie al S.C. Apă Termic Transport S.A., în calitate de membru al Consiliului de Administrație, post deţinut de domnul Oprea Mircea - Țonu, având mandat valabil până la data de 14.10.2023.

Art. 3. Se aprobă declanșarea procedurii de selecţie a candidaţilor pentru un post vacant de administrator în Consiliul de Administraţie al S.C. Apă Termic Transport S.A., la nivelul Consiliului de Administraţie al S.C. Apă Termic Transport S.A., numit în conformitate cu prevederile art. 29 din O.U.G. nr. 109/2011 privind guvernanţa corporativă a întreprinderilor publice, cu modificările şi completările ulterioare, prin grija Comitetului de nominalizare și remunerare, în conformitate cu prevederile O.U.G. nr. 109/2011 privind guvernanţa corporativă a întreprinderilor publice, cu modificările şi completările ulterioare și a normelor aplicabile. 

Art. 4. Cu ducerea la îndeplinire a prevederilor prezentei hotărâri se încredințează administratorii Consiliului de Administraţie al S.C. Apă Termic Transport S.A. şi Comitetul de nominalizare și remunerare constituit la nivelul Consiliului de Administraţie al S.C. Apă Termic Transport S.A., în conformitate cu prevederile O.U.G. nr. 109/2011 privind guvernanţa corporativă a întreprinderilor publice, cu modificările şi completările ulterioare, precum şi directorul S.C. Apă Termic Transport S.A., care va efectua demersurile necesare pentru înregistrarea în registrul comerţului a modificărilor intervenite potrivit prevederilor prezentei hotărâri. 

Art. 5. Prin grija doamnei Bizo Anca, Secretar General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,

  

    Burghelea Bogdan - Ioan          
                                                                                                            Contrasemnează pentru legalitate
                                      SECRETARUL GENERAL al municipiului,

                                                    Bizo Anca

(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Serviciul Tehnic, Investiţii - Urmărire Contracte, Monitorizare Servicii de Utilităţi Publice;

  1 ex. Biroul Buget, Contabilitate, Salarizare - Direcţia Economică;

  3 ex. S.C. Apă Termic Transport S.A.;

  1 ex. domnul Oprea Mircea - Țonu.

12 ex. 

B.A. 
